2021. gada 29. jūnijā Rīkojums Nr. 456

Rīgā (prot. Nr. 50 60. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Kultūras ministrijai 1 000 000 *euro* apmērā, lai mazinātu Covid-19 krīzes radīto negatīvo seku ietekmi uz kultūras nozari, tai skaitā:
   1. 700 000 *euro* Valsts kultūrkapitāla fondam kultūras piedāvājuma attīstīšanai;
   2. 300 000 *euro* Latvijas Nacionālajai bibliotēkai, lai īstenotu grāmatu iepirkuma programmu publiskajām bibliotēkām.
2. Kultūras ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Kultūras ministrs N. Puntulis